Ամերիկացիները և անգլոսաքսերն առհասարակ երբեք մեծ խելքով աչքի չեն ընկել, միակ բանը, որով նրանք գերազանցում են բոլոր մնացյալներին, պրագմատիզմն է։ Մտածողության պրագմատիզմը վատ բան չէ, ի վերջո՝ հենց դրա շնորհիվ են անգլոսաքսերը կառուցել համաշխարհային պատմության մեջ խոշորագույն կայսրությունները։ Սակայն ամերիկացիների պրագմատիզմը թույլ է նրանով, որ դրանում գերիշխում է եսակենտրոնությունը, որի դրսևորումները բթության են հասնում։ Պենտագոնի՝ Ռուսաստանի գծով նախկին առաջատար փորձագետ, իսկ այժմ՝ Ատլանտյան խորհրդին կից «Եվրոպայի ապագան» նախագծի ավագ գիտաշխատող Էվելին Ֆարկասն (Evelyn Farkas), օրինակ, իր տեղը չի գտնում Սիրիայում Ռուսաստանի հաջողությունների պատճառով և անգամ բաց նամակ է գրել ԱՄՆ ապագա նախագահին՝ պատվիրաններով, որը մենք հրապարակել ենք։ Վերջերս նա ամերիկյան կոնգրեսում հանդես է եկել պաթետիկ ճառով՝ «Ռուսաստանի ընկալումը և զսպումը. ԱՄՆ քաղաքականությունը և ռազմավարությունը» անվանմամբ։ Այդ ճառում նա անկեղծորեն բաց է արել ամերիկյան եսակենտրոնության, ըստ Օբամայի՝ այսպես կոչված «բացառիկության» ամբողջ զազրելիությունն ու վտանգավորությունը։ Բայց նրա խելքը չի հերիքել, որպեսզի այդ մասին հրապարակավ չխոսի, քանզի նրա ասածը լոկ զզվանք է առաջացնում ԱՄՆ-ի հանդեպ։